DIMET วิ่งฉิวเกือบ 8% ทะลุแนวต้าน 3 บ.
DIMET วิ่งฉิวเกือบ 8% นิวไฮในรอบกว่า 4 เดือน ล่าสุด ณ เวลา 12.06 น. อยู่ที่ 3.12 บาท บวก 0.22 บาท หรือ 7.59% สูงสุด 3.14 บาท ต่ำสุด 2.90 บาท ด้วยมูลค่าซื้อขาย 46.36 ล้านบาท ด้าน บล.โกลเบล็ก แนะซื้อเก็งกำไร
27 ม.ค. 2560

ผู้สื่อข่าวรายงานว่า ราคาหุ้นบริษัท ไดเมท (สยาม) จำกัด (มหาชน) หรือ DIMET ล่าสุด ณ เวลา 12.06 น. อยู่ที่ 3.12 บาท บวก 0.22 บาท หรือ 7.59% สูงสุด 3.14 บาท ต่ำสุด 2.90 บาท ด้วยมูลค่าซื้อขาย 46.36 ล้านบาท ขณะที่ดัชนีหุ้นไทยโดยรวมลบ 0.17%
 
โดยราคาหุ้น DIMET ปรับตัวขึ้นสูงสุดในรอบกว่า 4 เดือน นับตั้งแต่ราคาหุ้นอยู่ที่ 3.14 บาท เมื่อวันที่ 22 ก.ย.59
ด้าน บล.โกลเบล็ก ระบุในบทวิเคราะห์ (26 ม.ค.) แนะนำซื้อเก็งกำไร DIMET ให้แนวรับ 2.86 บาท แนวต้าน 3.00 บาท Cut loss 2.80 บาท โดยกราฟอยู่ในช่วงกลับตัวกะทะหงาย โดยราคาไต่ระดับขึ้นยืนเหนือเส้น EMA 10 วันได้ตลอด พร้อมทั้งเครื่องมือ RSI + MACD ชี้ขึ้นสนับสนุนทิศทางเชิงบวกจึงคาดว่าจะดีดตัวขึ้นต่อได้